Daewoo Espero

Daewoo Espero (også Aranos) er en mellomstor familiebil som ble produsert av den sørkoreanske bilprodusenten Daewoo mellom 1990 og 1997. Teknisk sett var modellen basert på General Motors J-plattform, mens karosseriet var designet av Bertone. Bilen var utstyrt med Daewoos Familiy 1-motor på 1,5 liter, eller Family II 1,8 eller 2,0 liters motorer fra Holden. Espero ble erstattet av Daewoo Leganza i 1997.

Espero ble omdøpt til «Aranos» i spansktalende land, fordi ordet «Espero» betyr «Jeg venter» på spansk, noe som ble funnet upassende.

Daewoo-modeller
Bilmodeller introdusert i 1990